

**Έρχεται το τρίτο «Αθλητικό Πανόραμα»**

Πιστό στο εβδομαδιαίο ραντεβού του και με πλούσια θεματολογία έρχεται το τρίτο «Αθλητικό Πανόραμα», η εκπομπή του ΡΙΚ1 που προβάλλεται σε συνεργασία με τον ΚΟΑ κάθε Σάββατο πρωί στις 11:30 και σε επανάληψη κάθε Κυριακή βράδυ στις 23:05.

Στην εκπομπή που θα προβληθεί αυτό το Σάββατο 1 Απριλίου η πρωταθλήτρια της σκοποβολής Κωνσταντίνα Νικολάου μιλάει για το ολυμπιακό όνειρο και την ισότητα των δύο φύλων στον αθλητισμό. Επίσης παρουσιάζονται ο Σωκράτης Πηλακούρης, ο οποίος κατέκτησε το αργυρό μετάλλιο στους κρίκους στους Κοινοπολιτειακούς Αγώνες το καλοκαίρι, τα μέλη της εθνικής καράτε και η πρωταθλήτρια του μπάντμιντον Έλενα Χριστοδούλου.

Τέλος, το «Ταξίδι στο χρόνο» μάς ταξιδεύει αυτή τη φορά στο 1980 και στους Παγκύπριους Αγώνες Ενόργανης Γυμναστικής.